Nähtav saade on valminud tänu J.Meyeri teenistuspartnerite toele
IGAPÄEVAELU RÕÕMUD
Üks asi, mis meid vägagi õnnetuks teeb
ja me rahu röövib,
on teiste hukka mõistmine asjade pärast,
mida meie kunagi ei teeks.
Küsimus pole neis asjus, mille kohta Jumal ütleb: "Ära tee!"
ja sa ei teegi neid.
Mõtlen siinkohal paljudele erinevatele asjadele.
Ma tean suuri jumalamehi- ja naisi, kes vaatavad kinos filme,
mida mina kunagi ei vaataks.
Ma lihtsalt ei teeks seda, sest mul poleks rahu selle osas.
Ma ei tahaks, et keegi näeks mind neid vaatamas.
Nii et mul oli teatud aeg probleem sellega ja ma mõtlesin:
"Kuidas sa küll saad midagi sellist vaadata
ja siis veel nimetada end kristlaseks?"
Ja kui sellele piisavalt kaua mõtlen, on mul sellega endiselt probleeme,
mistõttu otsustasin tegeleda oma asjadega,
sest lõppeks annan ma aru vaid iseenda elu eest.
Ma ei räägi siinkohal me lastest, kellele tuleb seada teatud piire,
nii et nad elaks teatud standardite järgi.
Kuid Paulus üles 1 Kor. 8 ptk's,
et ebajumalatele pühendatud liha ei tähenda tegelikult midagi.
Kui sul on usku seda süüa, siis söö.
Usk aga tähendab seda, et sul ei kaasne sellega süütunnet.
Me teeme asjadest nii suure numbri, otsustades inimese südame üle
selle järgi, kuidas ta riides käib, milline soeng tal on
ja kas tal on ka mõnda tätoveeringut.
Nii et enamusele inimestest, kes peaksid koguduses olema,
tõmbab kogudus vee peale niipea, kui nad uksest sisse astuvad.
Ainuüksi seetõttu, et nad ei näe välja nagu meie
ega tee asju nii nagu meie.
Samas, kui me peaks õpetama neile Jumala armastusest
ja sellest, kuidas omada lähedast suhet Temaga,
lastes Jumalal endal öelda neile, mida nad ei peaks tegema.
Jumalal ei läinud just kaua,
kui Ta ütles mulle, et Ta ei taha, et ma suitsetaks enam.
Ma olin suitsetanud al. 9-eluaastast!
Arvasin, et pole hullu, kui mõne mahvi veel tõmban.
Ma ei usu, et see saadaks su põrgu...
Vaata aga vaata, kui vaikseks te kõik jäite!
Te ehk ei taha, et järgnevast räägiksin,
aga ma teen seda siiski.
Piibel räägib nii mõndagi ülesöömise kohta,
kuid suitsetamisest mitte sõnagi.
Jah, seal on küll öeldud,
et me ei tohiks teha asju, mis teevad kahju me ihule
ja ma tõesti usun, et suitsetamine ei ole hea
ning taevas pole eraldi ruumi suitsetajate jaoks.
Nii et ma ei soovita seda vähimalgi moel.
Rääkimata sellest, et see on üks haisev ja kallis harjumus
Kuid taaskord -
on mul tõesti õigust öelda kellelegi: "Appikene, sa suitsetad!"
Tead, mis?
Negatiive suhtumine...
Kibestunud, tõrjuv ja vihkav suhtumine
on palju hullem kui suitsetamine.
Tead, miks?
Sest see peegeldab seda, mis toimub mu sees.
Ja tead, mis?
Osad tõeliselt paadunud, religioossed inimesed
on ühed maailma kõige õelamad inimesed üldse.
Mäletan, kuidas mu tädi ütles mulle kord,
et ma lähen põrgusse, kuna kannan sinist lauvärvi.
Kogu see kupatus on just see,
mis muudab kristluse inimeste jaoks ebameeldivaks.
"Sa ei tohi seda ja sa ei tohi toda!"
Kuidas aga oleks,
kui räägiks kõigest toredast, mida me tohime?
Rõõmust, mida kogeme
ja süütundest ning hukkamõistust, mida me ei pea kogema.
Ma ei tea, kuidas on sinuga, aga ma naudin kristlaseks olemist.
Küll aga ei tõmba sa kedagi Kristuse ligi,
kui kõiki vaid kritiseerid ja hukka mõistad
ning muudkui loetled, mida kõike nad ei tohi teha.
See on ka põhjus, miks Jeesus sõi koos patustega,
lastes kõigel ilul ja Jumala aul ning olemusel endas
tõmmata inimese enese juurde.
Ma ei räägi siinkohal kompromissidest ja asjadest, mida sa ei peaks tegema,
vaid arusaamisest, mis on oluline ja mis mitte.
Te olete ikka üks naljakas kamp siin - jääte vaikseks just õigetes kohtades,
mis tõestab mulle,
et mul on õigus.
Te ju saate aru, et ma ei soovita ühegi nende asja tegemist.
Küll aga ütlen, et peame mõistma, mis on oluline.
Nii on ka minu kriitiline ja hukkamõistev suhtumine
sinu tätoveeringusse
oluliselt hullem kui su tätoveering ise.
Ma nüüd järgmised 3 kuud oma postkasti ei vaata ja kirju ei loe.
Issand halasta!
Piibli aegadel olid nii ninarõngad kui kõrvarõngad
kui igasugu muud värki.
Meie aga ütleme inimestele "ei" selle ja teise ja kolmanda kohta.
"No aga kas Paulus siis ei öelnud, et ehteid ei tohi kanda?
Kas ta mitte ei öelnud seda?"
Ei.
Paulus rääkis tolle aja prostituutidest ja sellest, kuidas nad riides käisid,
öeldes, et me ei tuleks kogudusse nende moodi riietatuna.
Ja ma ütleks seda sama.
Kristlasest naisena ei pea sa olema seksikas,
vaid jumalik ja jumalakartlik.
Mis tähendab seda,
et su dekoltee ei peaks paljastama asju,
millega kõigil pistmist pole.
Aamen?
Meil pole täna aega, et sellest lähemalt rääkida.
Oh Jumal, aita mind nüüd välja siit!
Olen oma teemast nii kõrval, et ei teagi, mida edasi teha.
Kuid päriselt ka - kas mitte hukkamõist ei röövi me rõõmu?
Kui paljud teist naudiks oma elu palju rohkem,
kui tegeleksite vaid oma asjadega?
Roomlastele 14:12 on üks võrratu koht Piiblis,
mis ütleb: "Nõnda peab siis igaüks meist enda kohta
Jumalale aru andma."
Jumal ei küsi su käest kellegi teise kui vaid su enda kohta.
Ja kui keegi teebki pattu, millest ka Piibel räägib,
siis sa võid paluda ta eest ja selle eest, et Jumal avaks ta silmad.
Ja kui sul on selline positsioon selle inimese elus,
et sa võiksid teda manitseda,
siis ma usun, et hea sõber võib igal juhul
jagada kasutoovat manitsust sõbrale, kes on sellele avatud.
Ma ei arva, et peaksime kõigile õlale patsutama
ja ütlema, et kõik on hästi ning see pole meie asi, mis toimub.
Kui ikka mõni mu hea sõber on abielurikkumise äärel,
siis ma ka ütlen seda talle.
Ilma vabandamata või midagi ilustamata.
Küll aga pole see minu asi, mis värvi juuksed või soeng kellegil on
Vahet pole!
Või palju suhkrut keegi sisse ajab.
Iga terviseteadlik inimene tahaks kõigile ette öelda,
mida nad sööma peavad.
Mu noorim poeg ajas oma pea paljaks
ja kuna ta on nii hea väljanägemisega, siis ta välimust see väga ei mõjutanud.
Aga tal olid lihtsalt imeilusad juuksed!
Ja mul kulus vähemalt 10 aastat,
enne kui lõpetasin ta juustest vatramise.
Kuulake mind, emad-isad!
Need on just need asjad, mis põhjustavad selle,
et lapsed hoiavad meist eemale.
Mul kulus tükk aega, et harjuda auklike teksadega.
"Sa näed välja nagu mõni hulgus! Kui vaja, ma ostan sulle ise riideid."
Ma olen teisest põlvkonnast, kus ei ostetud lõhkisi asju.
Me ostsime uued asjad, mis ise aja peale ära kulusid.
Kuid siin pole tegu mõne piibelliku teemaga.
Mõistate te?
Siin pole tegu piibelliku teema, vaid meie endi arvamusega.
Seega, kui sa ise ei taha neid kanda, ära kanna, aga las teised kanda.
Jah, ma ei lubaks kedagi sellist siia lavale
ja teate, miks?
Sest tegu on minu ettevõtmisega ja mina panen paika, kuidas asjad on.
Nad riietuvad ikka hoopis teisiti kui siis,
kui ma oma teenistusega alustasin.
Isegi need, kes täna siin on.
Mul on kambas ikka igasugu...
Meiega on olnud kaasas imelisi ülistusbände,
kuid mul võttis aega, et nendega harjuda.
Üks kutt, kes on meile pikka aega ülistust teinud
ja kes on vägagi tuntud -
kui ta lavale tuli, oli tunne, et ta on just voodist tõusnud.
Ta soeng nägi välja samasugune nagu minu oma, kui hommikul ärkan
ja see pole mitte kena vaatepilt!
Ja siis ta teatas mulle,
et tal kulus 35 minutit, et oma juuksed selliseks teha.
Mõtlesin endamisi: "Nalja teed või?"
Mu elus oli aeg, kus ma ei teadnud,
et Jumala võidmine võiks olla teksade üle.
Uskusin tõsimeeli, et võid olla võitud vaid siis,
kui kannad polüestrit ja mitte teksapükse.
Päriselt ka!
Kuid tead, mis see on? Igavesti haisev religioosne suhtumine,
mis hoiab inimesed kaugel Jumalast.
Olen oma teemast juba nii kõrvale kaldunud,
et parem on siit juba edasi minna.
See, kuidas mõtleme, muutub meie reaalsuseks.
Ära vahi ringi,
omades arvamusi kõigi teiste ja nende tegemiste kohta.
Tegele oma asjadega!
Kanna hoolt iseenda eest
ja vaata, et su enda süda oleks puhas Jumala ees.
Lase Jumalal öelda teistele seda, mis tarvis,
Ja isegi, kui inimesed teevadki vahel Piibli kohaselt moraalselt midagi valet,
siis ka sel juhul ei taha Jumal, et meie seda neile ütleks,
vaid ka siis tahab Ta seda ise teha.
Seda oli nüüd raske neelata, mis?
Toon teile siinkohal ühe näite.
Oma teenistuse algaastatel tuli üks naine mu juurde nõustamisele.
Ta oli värske usklik ja väga põnevil sellest kõigest.
Meie vestluse käigus sain teada, et ta elab koos oma noormehega.
Suutsin vaevu oodata, kuni ta lõpetab,
et siis öelda talle, et see ei sobi kohe mitte;
et nad ei peaks koos elama.
Kuid Jumal kõnetas mind ja ütles: "Ei."
"Ei.
Sest kui aeg on küps, ütlen ma seda talle ise."
Vahel peavad inimesed esmalt juurduma Jumalasse
ja armastama Teda piisavalt, et olla valmis loobuma valest asjast.
Taaskord - kas ma arvasin, et see, mis ta tegi, oli õige?
Ei!
Kuid Jumal näeb inimese südant.
Ma ei tea, kust see naine tuli ja millest läbi läks
või milline ta eluolukord oli,
kuid Jumal teab kõike
ja Tema on ka enam kui võimeline korrigeerima inimesi.
Kõik, mis Ta meilt ootab, on vaid see, et me palvetaksime
ja kui Ta siis tahab, et sa ütleks midagi, siis sa ka ütled.
Kuid me ei tohiks olla sellised:
"Las ma nüüd öelda sulle seda ja toda!"
Mu tänane sõnum peab ikka olema Jumalast,
sest mul pole aimugi, kust see kõik tuleb.
Kas me poleks nii palju rõõmsamad, nautides oma elu nii palju rohkem,
kui me aktsepteeriks inimesi seal, kus nad omadega on
ja kuhu on teel.
Kui aus olla, siis see on see,
mida hindan oma abikaasa juures eeldavasti enam kui midagi muud.
Ma olin ikka täielik ahervare, kui me abiellusime.
Meil oli kõigest 5 kohtingut enne me abiellumist,
kuid eks ta pidigi kiiresti tegutsema,
enne kui teada sai, millesse end mässib.
Ma üldiselt ei soovitaks seda nii, kuid meie puhul see toimis.
5 päeva ja 5 kohtingut!
Ta ütles, et teadis kohe, kui mind esimest korda nägi,
et minust saab ta naine.
Mõtlesin endamisi, et ta kas kuulis seda Jumalalt,
või tal on mõistusega midagi korrast ära.
Üks kahest.
Kuid Dave on alati lasknud mul olla mina ise.
See "mina" on küll pidevas muutumises,
kuid kuidagi ta oskab nautida seda hetkel olevat "mina",
samas, kui ma olen juba muutumas järgmiseks "minaks".
Mõistate te?
Mõtle sellele, milline sa ise olid, kui Jumala juurde tulid!
Mõtle asjadele, mis võtsid aega, enne kui Jumala märguanne tuli
ja sa tundsid seda piisavalt tugevalt, et millestki loobuda.
Mõtle neile asjadele ja ära arva, et kui oled 10 aastat kristlane olnud,
siis sul on õigus teistele öelda, mida nad tegema peaks.
Me kõik vajame võidu õppetunde.
"Jaa, mul oli sama probleem,
kuid las ma öelda sulle, mida tegema pead!"
1 Peetruse 3:10
Sest kes tahab armastada elu..."
Kas sa tahad armastada elu?
"Sest kes tahab armastada elu ja näha häid päevi,
see vaigistagu keelt kõnelemast kurja ja huuli rääkimast pettust."
Assaa!
Sa võid parendada omaenda rõõmu jälgides seda, mida ja kuidas räägid.
Õpetussõnad 18:20-21
"Oma suu viljast saab mehe kõht täis, ta küllastub oma huulte saagist.
Surm ja elu on keele võimuses,
ja kes seda armastab, saab süüa selle vilja."
Nii et me sööme omaenda sõnu, kas pole?
Siin aga konkreetselt naistele midagi, mis meestele kindlasti meeldib.
Õpetussõnad 21:9
"Parem on elada katusenurgas kui riiaka naisega ühises kojas."
Teatud asjad ja jutud, mida vältida.
1. Oma probleemidest liigne rääkimine.
Mul ükskõik, kui väga ka sind ei armastataks -
inimesed väsivad ära, kui koguaeg vaid endast räägid.
2. Kriitilised kommentaarid.
Neist pole nagunii mingit tolku.
3. Üleolevad kommentaarid.
Nurisemine, tagarääkimine,
teiste probleemide või vigade paljastamine
stiilis: "Kas sa seda lugu tead?"
"Kujutad sa ette?"
"Ma kuulsin..."
"Räägin sulle vaid seetõttu, et teaksid palvetada..."
See viimane on neist kõigist kõige hullem,
sest püüame muuta tagarääkimise jube vaimulikuks,
lisades sellele nö "Jumala hõngu".
Efeslaste 4:29-30 on öeldud,
et kõik sellised asjad kurvastavad Püha Vaimu.
Üks asi, mis röövib su rõõmu kiiremini kui miski muu,
on andestamatu ja kibestunud suhtumine.
Ma ei tea, kelle peale sa täna pahane oled,
kuid on lausa hämmastav,
kui palju pahaseid inimesi siit täna sisse astus.
Võimalik, et kaasas keegi, kelle peale nad pahased on.
Mina ja Dave käisime pidevalt pahastena kirikus.
Tülitsesime terve tee kirikusse, kuid uksest sisse astudes ütlesime:
"Kiitus Issandale!"
Kui paljud on seda sama teinud?
Seega sa näitad inimestele seda pinnapealset, välist elu,
samas kui su sees toimub midagi totaalselt teist.
Kuid ka jumalariik ja Kristus on meie sees.
Aamen?
Meie tahame rahu oma olukordadesse,
Jumal aga meie südamesse.
Tead, miks Jeesus oli võimeline vaigistama tormi?
Sest Tema enda sees oli rahu.
Kui su sees on rahu,
ei saa ka elutormid sind nii palju räsida kui muidu.
Mäletan neid aegu, kui tülitsesime teel kirikusse
ja karjusime laste peale.
Kirikusse jõudes aga ülistasime Jumalat
ja kõik oli väliselt hästi.
Võisin ju ülistada seal esireas seistes,
mõeldes samal ajal:
"Ärgu Dave arvakugi, et täna õhtusööki saab!
Lähen koju ja olen vihane!
Las vahib oma jalgpalli, aga mina olen vihane!
Olen ainus, kes meie peres rabab, samas kui kõik teised löövad lulli
ja mul on kõrini sellest!"
"Toome Sulle kiitusohvri, Issand!"
Nii et sa võid teha seda, mis õige,
samal ajal, kui su mõtted ja tunded on täiesti valed.
Kuid rohkem kui millestki muust hoolib Jumal me seesmisest elust.
Minu jaoks oli see tõeline avastus... ei teagi enam, kui mitu aastat tagasi.
25-30 aastat tagasi,
kui Jumal hakkas mulle rääkima seesmisest elust.
Võime nii kergesti takerduda kõigesse välisesse.
"Vaata, kui õilis kristlane ma olen! Rist kaelas ja puha.
Ja kui mu koju tuled, siis mu riiul on täis J.Meyeri raamatuid
ning mul on kõik ta CD'd.
Mul on isegi veel mõned ta vanad kassetid alles.
Olen teda aastaid kuulanud.
Lähen teen meile kohvi
ja räägin siis sulle, mis me koguduses toimub!
Sa ei kujuta ettegi, mida õde Brown tegi!
Kas sa seda Johni kohutavat juukselõikust nägid?
Armas aeg!"
Arvame, et oleme super vaimulikud, kuna välised näidud on kõik paigas,
kuid olen alati öelnud,
et vajad enamat kui vaid Jeesus-kleepsu auto stangel,
et veenda maailma,
et meil on midagi, mis on väärt omamist.
"Teid tuntakse teie viljast."
Aamen?
Suhtumised.
Mõtted.
Kuidas aga on lood ebapuhta südametunnistusega?
See asub ju ka meie sees.
Paulus ütles et ta tegi Jumalaga kõvasti koostööd,
et hoida oma südametunnistus puhtana.
"Just selle pärast püüan ma alati hoida puhast südametunnistust
Jumala ja inimeste ees." Apostlite teod 24:16
Ta ütles, et püüab hoida oma südametunnistuse puhtana
nii Jumala kui inimeste ees.
Tead, mida see tähendab?
Kui oled kellelegi liiga teinud,
siis siit täna ära minnes mine ja vabanda selle inimese ees.
Võid olla palju rõõmsam peale seda!
Kui oled kellelegi liiga teinud;
kui oled olnud ebaviisakas, isekas ja enesekeskne;
kui oled öelnud midagi, mida poleks pidanud ütlema...
Isegi, kui oled kellestki kellelegi teisele taga rääkinud,
oleks tõeliselt vinge, kui läheksid ja ütleksid:
"Pean vabandama su ees,
et sellest teisest inimesest sulle taga rääkisin.
See polnud minu asi teha ja ma läksin üle piiri,
mistõttu palun andesta mulle."
Järgmine kord oled juba targem ja mõtled enne, kui midagi ütled.
See on midagi, mida Jumal juhtis mind tegema.
Olin keset millegi rääkimist,
kui korraga tundsin, et see kui lämmatab mind,
mistõttu pidin lõpetama.
Jumal tõi mu sisse tunnetuse, et ma ei peaks sellest rääkima.
Aamen?
Kui juba elada, siis elada õigesti!
Otsustagem täiega elada Jumala ja mitte inimeste meeleheaks.
Las kõik me sees olla nii nagu peab,
sest siis ei saa ka välised asjad röövida me rõõmu
ega muuta meid õnnetuks.
Tänu Jumalale selle eest!
Me ei saa alati kontrollida oma tundeid,
kuid Jumala abiga saame siiski valida oma mõtteid ja sõnu
ning arendada head suhtumist isegi keset negatiivseid olukordi.
Ja see on üks võimas asi!
Täna pakume sulle 4 CD'd "Igapäevase rõõmu and".
See räägib oma elu nautimisest isegi keset raskeid olukordi.
Usun, et sellest on sulle palju kasu.
Enamus meist tahab ju lihtsalt nautida elu.
Tahame tunda rõõmu igast päevast.
See on ka võimalik, kuid ainult siis,
kui me ei keskendu vaid sellele, mis me ümber toimub.
Nii et tee endale teene ja telli endale see materjal!
Igapäeva tegevused
võivad kergesti muutuda igavaks ja tüütuks.
Kuid õige suhtumisega võid kogeda rõõmu kõiges, mida teed.
4 CD'd "Igapäevase rõõmu and".
Jumala Sõna õpetab sind hindama ja tundma rõõmu oma igapäeva elust.
Lisaks veel väikesed julgustavad kaardikesed.
Tellimiseks kasuta ekraanil olevat infot.
Mu mõtted rikkusid mu päeva juba enne selle algust.
Pidev võitlus.
Siis kuulsin meelte ühendusest.
Mu mõtted, sõnad, tujud ja suhtumised on omavahel seotud.
Need mõjutavad mu arusaama elust,
mind ümbritsevat maailma,
mu tervist ja suhet Jumalaga.
Praktiline vahend, mille abil mõelda teisiti,
kui miski mind närvi ajab.
See on muutnud kõik.
Joyce'i uus raamat: "Meelte ühendus" tellitav Joyce'i kodulehe kaudu.
LOOTUSE KÄSI
Oleme täna ühes Namiibia vanglas.
See on õnnistatud aeg, kuna saame jagada Jumala Sõna
ja kingikotte, kus peidus väikene armastuse sõnum -
Jumala Sõna ja praktilisi asju.
Me ei mõtle tihti vangide peale, kes samas on nii üksikud
ja vajavad mõista, et Jumal ei ole neid unustanud.
Jumala Sõna õhutab meid mitte unustama neid,
nii et tahame siis seda järgida.
Seda üheskoos teie abiga.
Palume kõik üheskoos: "Isa Jumal, ma armastan Sind.
Jeesus, ma usun Sinusse.
Olen valmis pöörduma oma patust.
Ma võtan Su vastu, Jeesus,
kui oma Issanda ja Päästja.
Annan end täienisti Sulle.
Aamen."
LOOTUSE KÄSI
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta
ja hakka meie partneriks,
jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele